Тартакі

Тартакі́ (, ) — вёска ў Баранавіцкім раёне Брэсцкай вобласці. Уваходзіць у склад Ляснянскага сельсавета. Размешчана за 26 км на паўднёвы захад ад Баранавіч, за 6 км ад чыгуначнай станцыі Лясная на лініі Баранавічы—Брэст, на шашы  Баранавічы—Гродна/пад'езды да граніцы Рэспублікі Польшча (Брузгі, Бераставіца).

 Гісторыя 
Узнікненне сучаснай вёскі звязана з лесараспрацоўкамі. Спачатку тут існавала лесапільня, вакол якой было пабудавана паселішча. У 1798 годзе Тартакі належалі магнатам Сапегам, з 1854 года дзяржаўная ўласнасць.

міні|злева|Тартакі ў 1916 годзе
міні|злева|Тартакі ў 1916 годзе
У першай пал. XIX ст. працавалі карчма, лесапільня, жалезаплавільны і спіртавы заводы. У 1854 годзе вёска, 10 дамоў. У 1867 годзе пабудаваны новы млын (дзейнічаў да 1963) і сукнавальня, якая праіснавала да Першай сусветнай вайны. У 1892 годзе 14 двароў. Паводле перапісу 1897 года ў Навамышскай воласці Навагрудскага павета Мінскай губерні, дзейнічалі папяровая фабрыка.

З 1921 года ў складзе Польшчы, вёска Навамышскай гміны Навагрудскага ваяводства.

З 1939 года ў БССР. З 15 студзеня 1940 года ў Навамышскім раёне Баранавіцкай, з 8 студзеня 1954 года Брэсцкай абласцей, з 8 красавіка 1957 года ў Баранавіцкім раёне.

У Вялікую Айчынную вайну з канца чэрвеня 1941 года да 9 ліпеня 1944 года вёска акупіравана нямецка-фашысцкімі захопнікамі. На франтах вайны загінула 6 вяскоўцаў.

 Інфраструктура 
Працуе магазін.

 Насельніцтва 
 XIX стагоддзе:
 1897 — 19 двароў, 192 жыхары.
 XX стагоддзе:
 пачатак XX ст. — 30 двароў.
 1921 — 31 дом, 191 жыхар.
 1939 — 289 жыхароў.
 1959 — 388 жыхароў.
 1970 — 350 жыхароў.
 1998 — 93 двары, 140 жыхароў.
 XXI стагоддзе:

 Славутасці 
 Брацкія магілы савецкіх воінаў.

 Літаратура 


 Спасылкі 

Катэгорыя:Ляснянскі сельсавет (Баранавіцкі раён)
Катэгорыя:Населеныя пункты Баранавіцкага раёна